ቢቢሲ ሃርድ-ቶክ - ምስ ኣኽባሪ ሕጊ ኢትዮጵያ ጊዴዎን ጢሞቴዎስ ሚኒስትሪ ጉዳያት ወጻኢ ኣመሪካ፡ ኣብ ትግራይ ዘሎ ጎንጺ ጠጠው ክብልን ብዘተ ክፍታሕን ጸዊዑ ዶክተር ኣቢይ፡ እቶም ብሕጊ ዝድለዩ ዘለው መራሕቲ ህወሓት፡ ምስ ደቆምን ስደረኦምን ካብ ከተማ መቐለ ናብ ሃገረ ሰላምን ዓቢ ዓድን ገጾም ክሃድሙ እንከለው ብሳተላይት ብቓልዕ ከምዝረኣዩዎም እንተኾነ ቖልዓ ሰበይቲ ንዘይምጉዳእ ከምዘይደብደቡዎም ብምግላጽ፡ ዘበናዊ መሳርሒ ዓጢቕና ስለዘሎና ከካብ ዘለውዎ ናብ ሕጊ ከነቕርቦም ኢና። ግን ሕጂ እውን እንተኾነ ካልእ ሞትን ዕንወትን ከይሰዓበ ብሰላም ኢዶም ክህቡ ጸዊዑ። መራሕቲ ህወሓት ግን መሰል ህዝቦም ንምሕላው ክሳብ መጨረሻ ከምዝዋግኡን ትግራይ መቓብር ጸላእታ ከምእትኸውንን እዮም ዝገልጹ። ኣብ ትግራይ ቴሌፎንን ኢንተርነትን ተዓጽዩ ብምህላው ብኽልአቲኡ ሸነኽ ንዝወሃብ ሓበሬታ ካብ ናጻን ሳልሳይ ኣካልን ንምጽራዩ ኣዚዩ ኣጸጋሚ እዩ። ዶክተር ኣቢይ፡ ሰላምን ልምዓትን ዝናፍቑ ህዝቢ ትግራይ፡ ኣብ ዘዝኣተዉዎ ከተማን ገጠርን ህዝቢ መራሕቲ ህወሓት ንሰራዊት ፈደራል ክወግኡሉ ዘዕጠቑዎም ኣጽዋር የረክቡዎምን ብሰላም ይቕበሉዎም ከምዘለው ሓቢሩ። መራሕቲ ክልል ትግራይ'ከ እንታይ ይብሉ?
